burgasdotpro/wikipedia huggingface dataset:
Stabilizačný systém lietadla

Stabilizačný systém lietadla je avionický systém, ktorý odstraňuje aerodynamické problémy so stabilitou letu lietadla. Podľa úrovne stabilizácie ich môžeme rozdeliť na:
Systémy tlmenia kmitov.
Ide o systémy lietadiel ktoré odstraňujú kmitanie lietadla vplyvom kmitania aerodynamických plôch (Flatter).
tieto systémy sú jednoduché elektronické systémy väčšinou na báze analógových obvodov, ktoré prostredníctvom akčných členov v systéme riadenia zabezpečujú hladkosť a plynulosť letu. Systémy tlmenia kmitov sú zaraďované do systémov posilňovačov riadenia.
Systémy stabilizácie horizontálneho letu.
Ide o pokrokovejšie systémy stabilizácie letu ktoré zabezpečujú plynulý horizontálny let bez zásahu pilota. Tieto systémy sú často dopĺňané systémom vybratia strmhlavého letu s prechodom na horizontálny let. V súčasnosti sú tieto systémy súčasťou autopilota.
Systémy umelej stability.
U lietadiel, kde je požadovaná vysoká obratnosť, ale ich aerodynamická konštrukcia je vysoko nestabilná je do riadiacich prvkov vkladaný systém umelej stability. Tento systém pozostáva z aerodynamických úprav riadiacich plôch a z elektronického systému ktorý zabezpečuje zosilnenie reakcií lietadla na povel riadiacej páky. Tento systém je u nových lietadiel vkladaný do autopilotov a kontroluje tzv. bezpečnú obálku letu. To znamená že pokiaľ povel riadiacej páky jeho veľkosť a rýchlosť je v oblasti stabilného letu je vykonávaný presne, ak dôjde k povelu ktorý by dostal lietadlo do nestabilných -medzných situácií (vysoký uhol nábehu, stúpanie pri malých rýchlostiach, strata vztlaku) systém zasiahne a nedovolí vstup do týchto situácií. 
Adaptabilné systémy.
Sú to systémy ktoré prispôsobujú výkon riadiacich plôch lietadla rýchlosti a výške letu. So zvyšujúcimi sa rýchlosťami a znižujúcimi sa výškami znižujú účinnosť riadiacich prvkov.
TrES-4

TrES-4 je extrasolárna planéta, ktorá bola objavená v roku 2007 projektom Trans-Atlantic Exoplanet Survey s použitím tranzitnej metódy. Nachádza sa vo vzdialenosti 1 400 svetelných rokov od Slnka v súhvezdí Herkules.
Obieha okolo materskej hviezdy v perióde 3,5 dní, pričom ju zakrýva. Jej hmotnosť je 0,84-násobok hmotnosti Jupitera a jej priemer 1,7-násobok jeho priemeru, čím má priemernú hustotu 0,23 gramov na kubický centimeter. Je to najväčšia známa planéta a súčasne planéta s najmenšou známou hustotou v čase objavu.
Okolo hviezdy obieha vo vzdialenosti 7,2 milióna kilometrov a jej povrchová teplota je približne 1 300 stupňov Celzia. Toto však nepostačuje na vysvetlenie jej veľmi nízkej hustoty. Nie je ani známe, prečo je planéta taká veľká. Jeden z možných dôvodov je ten, že hviezda, okolo ktorej obieha, je 3 až 4-krát svietivejšia ako Slnko, a tiež aj kvôli vnútornému teplu planéty.
Materská hviezda planéty je 1,2-krát hmotnejšia ako Slnko. V jadre spotrebovala vodíkové palivo a začala sa meniť na červeného obra, pričom za menej ako miliardu rokov by mala pohltiť planétu TrES-4.
Javor

Javor (lat. "Acer") je rod rastlín z čeľade mydlovníkovité ("Sapindaceae"), resp. v starších systémoch z čeľade javorovité ("Aceraceae"). 
Rod Acer má približne 170 druhov. Ich výskyt je obmedzený na mierne až subtropické oblasti severnej pologule.
Druhy (výber).
Zdroje tejto kapitoly: Systém je podľa ; slovenské názvy sú podľa: 
Charakteristika.
Zvyčajne sú to vysoké opadavé stromy, no existuje aj niekoľko druhov neopadavých. Niektoré druhy sú nižšieho vzrastu a sú to buď nižšie stromy alebo kríky. 
Listy javorov, s výnimkou javora jaseňolistého, sú protistojné s dlhými stopkami, jednoduché a väčšinou hlboko laločnaté, prípadne dlaňovito delené alebo zubaté. U javora jaseňolistého sú listy dlaňovito laločnaté a pri báze srdcovité. Kanada si javorový list zvolila za národný symbol a je vený na kanadskej vlajke.
Kvety sú v súkvetiach alebo chocholíkoch a to vysiacich alebo vzpriamených. Tyčinky sú po 4 až 10 v jednom kvete.
Plod je zložený z dvoch plodov krídlových tzv. dvojnažky; krídla sú jazykovité, blanité, so silnými žilkami na vonkajšom okraji. Klíčenie semien je u všetkých javorov, s výnimkou javora strieborného, nadzemné.
Jelša

Jelša ("Alnus") je rod opadavých stromov alebo kríkov patriacich do čeľade brezovité ("Betulaceae"). Všeobecne sa nachádza na celom svete asi v 35 druhoch . 
Jelše rýchlo rastú, ale iba málokedy dosahujú veľkú výšku. Sú rozšírené najmä v miernom pásme severnej pologule, v Amerike zasahujú na juh až do Čile. Vysádzajú sa ako okrasné stromy a kríky do parkov a záhrad.
Jelša dosahuje výšku 20 – 25 m. V Európe rastie hlavne na mokrých územiach pozdĺž veľkých riek a jazier. Jej výnimočná schopnosť prežiť v znečistenom prostredí je využívaná pri zalesňovaní a rekultivácii priemyslových terénov. Jelša spolu s borievkou sa používa na údenie a taktiež na vytváranie údenárskeho preparátu. 
Väčšina jelší má schopnosť obohacovať pôdu o dusík. Táto fixácia dusíka v pôde súvisí so symbiózou baktérií. Tie sa zhlukujú do hrčiek na koreňoch jelší a absorbujú zo vzduchu v pôde dusík. To pomáha stromom prežiť aj na málo úrodnej pôde.
Jelšové drevo je veľmi žiadanou surovinou, hoci náročnejšou na spracovanie, v stolárskom priemysle. Každý predmet vyrobený z jelše je unikátom vďaka bohatstvu prírodných štruktúr letokruhov, uzlov a nepravidelnému presúvaniu jadra kmeňa v kompozícii s rôznorodosťou farieb - od svetlo zlatých, cez hlbokú, medovo oranžovú, až k tmavo hnedej.
Separačná metóda

Separačné metódy sú jednou z inštrumentálnych metód používaných na stanovenie kvality a kvantity stanovovanej látky.
Delia sa:
Extrakcia.
Extrakcia je separačný (deliaci) proces, pri ktorom sú v kontaktu dve vzájomne nemiešateľné fázy. Látky (analyty) sa rozdeľujú medzi tieto fázy na základe rôznej rozpustnosti v použitých rozpúšťadlách. Čím väčší je rozdiel medzi rozdeľovacími koeficientami látok, tým dokonalejšie je ich oddelenie. Rozdelenie:
Chromatografia.
Chromatografia je separačná a súčasne aj analytická metóda (tj. poskytuje kvalitatívnu a kvantitatívnu informáciu o vzorke). Využíva distribúciu látok medzi dve fázy:
Destilácia.
Pri destilácii sa využíva rôzna teplota varu oddeľovaných látok pri danom tlaku.
Kryštalizácia.
Schladením roztoku rozpustená látka kryštalizuje. Ten istý efekt možno dosiahnuť odparením rozpúšťadla.
Ancasti (department)

Department Ancasti leží na juhu provincie Catamarca na severozápade Argentíny a je jeden zo 16 departmentov provincie.
Na severe hraničí s departmentom El Alto, na východe s departmentom La Paz a na západe s departmentmi Capayán a Valle Viejo.
Hlavné mesto departmentu má rovnaký názov - Ancasti.
Hakusan (sopka)

Hakusan je v súčasnosti neaktívny stratovulkán, nachádzajúci sa na japonskom ostrove Honšú v prefektúre Išikawa. Spolu so sopkami Fudžisan a Ontake je to jedna z troch najposvätnejších sopiek Japonska. Masív vulkánu leží na hrubej vrstve sedimentov a je dosť erodovaný. Erupcie Hakusanu boli pomerne časté, od počiatku nášho letopočtu ich bolo približne 10, posledná v roku 1659. Erupcie majú na svedomí aj čiastočný kolaps vrcholu sopky a následný zosuv kamenia na východnom svahu.
Anna Jagelovská (1503 – 1547)

Anna Jagelovská (alebo Jagellonská) (* 23. júl 1503, Budín – † 27. január 1547, Praha), bola rímska, česká a uhorská kráľovná, manželka rímsko-nemeckého cisára, českého a uhorského kráľa Ferdinanda I. Habsburského.
Životopis.
Dcéra českého a uhorského kráľa Vladislava Jagelovského a Anny z Foix bola už v detstve prisľúbená príslušníkovi habsburskej dynastie. Toto spojenie medzi Habsburgovcami a Jagelovcami bolo pripravované v množstve dohôd a definitívne potvrdené v tzv. viedenských sobášnych zmluvách, uzavretých vo Viedenskom Novom Meste v roku 1515 medzi cisárom Maximiliánom I. a Vladislavom Jagelovským. Na ich základe sa Vladislavov syn Ľudovít oženil s Maximiliánovou vnučkou Máriou Habsburskou a Vladislavova dcéra Anna si vzala za manžela arcivojvodu Ferdinanda.
26. mája 1521 sa konala dohodnutá svadba. Keď 29.8.1526 na moháčskom bojovom poli zahynul Annin brat Ľudovít panovníctvo v Čechách a v Uhorsku prešlo na jej manžela Ferdinanda. Tento akt znamenal založenie stredoeurópskej habsburskej monarchie. 
Ferdinandovou snahou bolo uplatnenie dedičských nárokov svojej manželky na český trón, ktorú jej otec vo výnose z r. 1510 prehlásil za prípadnú dedičku českej koruny. No tieto nároky boli bez výhrad uznané iba vo vedľajších krajinách Koruny Českej – na Morave, v Sliezsku a Lužici. České stavy odmietli uznať Annine a Ferdinandove nároky a trvali na voliteľnosti trónu.
V osobnom živote Anna vynikala veľkou humánnosťou a šľachetnosťou. Zasadzovala sa za potreby nemajetných, prihovárala sa za riešenie problémov chudákov a prenasledovaných. Bola veľmi zručnou ženou. Veľmi pekne vyšívala, Napriek tomu, že patrila k najvyššej aristokracii bola veľmi skromná, čo sa prejavovalo napr. pri výbere oblečenia. Milovala prírodu, veľa času trávila v záhradách. Je o nej známe, že sa zaslúžila o opravu Svätovítskej katedrály, poškodenej po ničivom požiari v r. 1541.
Rodinné pomery.
Manželstvo Anny a Ferdinanda, hoci vzniklo ako dôsledok dynastických dohôd, bolo veľmi harmonické, založené na silnom citovom vzťahu a už pre ich súčasníkov sa stalo mnohokrát vyzdvihovaným a isto i idealizovaným príkladom vzorného súžitia v panovníckej rodine. O svoje početné potomstvo sa príkladne starali a dopriali im i výnimočné vzdelanie. Ferdinand dal pre manželku vybudovať na Pražskom hrade známy letohrádok kráľovnej Anny (dodnes patrí k najkrajším renesančným skvostom Prahy), a upraviť zámockú záhradu, ktorá mala nielen okrasnú ale i úžitkovú funkciu. Vzácne rastliny i cudzokrajné plodiny dovtedy v Čechách neznáme (pomaranče, figy, citróny, jedlé gaštany) obdivovali návštevníci z rôznych končín Európy.
Annino náhle úmrtie po pôrode začiatkom r. 1547 (pri pôrode poslednej dcéry) silne poznamenalo ďalší Ferdinandov život. Do konca života trúchlil a už sa viac neoženil. Anna bola pochovaná vo Svätovítskej katedrále v Prahe a jej manžel, ktorý ju prežil o 17 rokov, si prial byť pochovaný po jej boku. Dnes sú uložení v tomto chráme spolu so synom Maximiliánom pod renesančným mramorovým náhrobkom od holandského sochára Alexandra Collina.
V manželstve Anny a Ferdinanda sa narodilo celkom 15 detí, z ktorých sa iba tri nedožili dospelosti:
Sústava automatického riadenia

Sústava automatického riadenia (iné názvy: autopilot, automatický pilot, automatické riadenie, systém automatického riadenia lietadla, automatické riadenie lietadla) je zariadenie, pripojené k hlavnej sústave riadenia lietadla, ktoré po jeho uvedení do činnosti automaticky riadi lietadlo.
Sústava automatického riadenia má počiatky v roku 1912 v konštrukcii Američana E. A. Sperra.
Eskalátor

Eskalátor alebo pohyblivé schody je zariadenie na prepravu osôb medzi rôznymi výškovými úrovňami. Jeho podstatou sú reťazovo obiehajúce pohyblivé schody a pridŕžacie zábradlie poháňané elektromotorom. Využíva sa napríklad v metre, na staniciach či v obchodných centrách. Na rovnakom princípe je založený aj pohyblivý chodník, ktorý môže byť použitý tak k vodorovnej, ako aj k šikmej doprave (používa sa napríklad na prepravu zákazníkov s nákupnými vozíkmi).
Prvý eskalátor skonštruoval a umiestnil Jesse W. Reno v New Yorku v roku 1897 ako zábavnú atrakciu, prvý komerčný eskalátor vytvoril Reno spoločne s firmou Otis Elevator Company v roku 1899. Na podobných zariadeniach pracovali súbežne aj iní konštruktéri, napríklad sa uvádza, že eskalátor vynašiel a pomenoval okolo roku 1900 Charles Seeberger.
Názov vznikol ako obchodná značka výrobku firmy Otis Elevator Company umelou kontamináciou anglického výrazu "elevator" (výťah) latinským slovom "scalae" (schodisko, rebrík, stupnica). Okolo roku 1950 názov „eskalátor“ zovšeobecnel.
Rýchlosť eskalátorov býva v rozmedzí 0,27 až 0,55 m/s.. Oproti výťahu má eskalátor vyššiu prepravnú kapacitu.
Tuja riasnatá

Tuja riasnatá (lat. "Thuja plicata" D. Don "ex" Lamb.) je vždyzelený ihličnatý strom z rodu tuja, ktorý sa vyskytuje na severozápade Spojených štátov a juhozápade Kanady, od južnej Aljašky a Britskej Kolumbie smerom na juh do severozápadnej Kalifornie, pričom zasahuje až do vnútrozemia do západnej Montany.
Charakteristika.
Tuja riasnatá je veľký strom, ktorý dosahuje výšky 50 až 60 metrov a ktorého kmeň má 3 metre (výnimočne až 6 metrov) v priemere. Tuja riasnatá pri jazere Quinault v americkom štáte Washington je najväčšou tujou na svete, s objemom dreva až 500 metrov kubických, výškou 53 metrov a priemerom kmeňa 5,94 metra. V parku MacMillan Provincial Park na Vancouverovom ostrove v Britskej Kolumbii stála až do roku 1972 tuja riasnatá vysoká 71 metrov a stará 700 rokov, kým ju nepodpálili a nezničili vandali.
Tuja riasnatá je rozšírená na severozápadnom pobreží Severnej Ameriky. Často rastie spolu s douglaskou tisolistou a jedľovcom rôznolistým. Okrem toho že rastie vo vlhkých lesoch, je tuja riasnatá aj pobrežným stromom, ktorý rastie vo veľkom počte zalesnených bažín a pri brehoch potokov a riek. Stromu sa darí aj v tieni a je schopný reprodukcie aj v tienistých miestach.
Komenského ulica (Košice)

Komenského ulica v Košiciach, pomenovaná podľa pedagóga, jazykovedca, prírodovedca, humanistu, filozofa a politika Jána Amosa Komenského a leží v mestských častiach Sever a Staré Mesto. Vznikla začiatkom novoveku ako prístupová cesta k huštákom (predmestiam). 
Doprava.
Ulicou vedú električkové koľaje (linky )
Neexistujúce objekty.
Na rohu Komenského a Hlinkovej ulice sa podľa mapy z 30. rokov minulého storočia nachádzalo pole.
Pošta.
Na ulici sa nachádza pošta Košice 4
Susedné ulice, námestia a parky.
Čermeľská cesta, Kostolianska cesta, Havlíčkova, Watsonova, Hlinkova, Ulica Obrancov mieru, Kisdyho, Park Komenského, Tomášikova, Letná, Chalupkova, Slovenskej jednoty, Park Angelinum, Bocatiova, Garbiarska, Strojárska, Námestie Maratónu mieru
Cassovar (polyfunkčný komplex)

Polyfunkčný komplex Cassovar "(v príprave od 3. apríla 2007 vo výstavbe od novembra 2007, kompletne dokončený v roku 2012)" sa nachádza na mieste bývalého Pivovaru Bauernebl a syn ("Pivovar Cassovar") na Žriedlovej ulici v Košiciach.
Popis.
Cassovar Komplex je väčšia polyfunkčná zóna s administratívnym, obchodným a obytným využitím.
Komplex je postavený na 2,4 hektárovom pozemku bývalého miestneho pivovaru (po ktorom bol pomenovaný celý projekt) v širšom centre mesta Košice.
Z areálu bývalého pivovaru ostal len 60 metrov vysoký murovaný komín a Kaplnka sv. Floriána. Od roku 2010 na mieste ruín stojí 96 nadštandardných bytov, dve administratívne budovy, služby, obchody a reštaurácie doplnené parkoviskom v podzemí s kapacitou 465 miest.
Po realizácii I. etapy Cassovaru v rokoch 2008 – 2010, spoločnosť Skanska zrealizovala aj druhú etapu výstavby tohto biznis centra. Investorom II. etapy projektu bola spoločnosť "Hotel Cassovar a.s., Košice". Ukončenia diela v hodnote približne 24,15 mil. eur, bolo knocom roka 2012.
Historická budova pivovaru.
Podľa pôvodných plánov sa mala historická budova pivovaru z roku 1903 zachovať a mala slúžiť ako múzeum pivovarníctva. Budova sa však v januári 2008 nebezpečne naklonila a musela byť asanovaná.
Obytná časť.
Rezidencia Cassovar.
Obytná časť pozostáva z 96 nadštandardných bytov. Stavbu tejto časti zahájili v polovici novembra 2007. Hrubá stavba bola dokončená začiatkom septembra 2008, oficiálne otvorenie sa konalo v roku 2009.
Administratívna časť.
Administratívna časť pozostáva z dvoch približne rovnakých budov. Stavbu tejto časti zahájili v máji 2008. Prvá etapa bola dokončená v decembri 2010 a druhá etapa v roku 2012.
Cassovar Business Center I.
"CBC I." pozostáva z kancelárskej časti triedy A, obchodno-relaxačnej časti a podzemného parkoviska. V kancelárskej časti s výmerou 13 510 m² momentálne pracuje 1 250 zamestnancov. Väčšina priestorov je obsadená spoločnosťou Deutsche Telekom IT Solutions Slovakia Súčasťou tohto celku je Cassovar Galéria, ktorá poskytuje maloobchodné priestory na ploche 6 986 m² určených pre obchody, reštaurácie a voľný čas.
Cassovar Business Center II.
"CBC II." je kancelárska budova postavená v roku 2013 ako druhá fáza projektu Cassovar Komplex. Budova poskytuje 16 082 m² kancelárskych priestorov triedy A, v ktorých pracuje 1 200 zamestnancov. Budova poskytuje 643 m² maloobchodných priestorov, ktoré sú súčasťou Cassovar Galérie.
Maloobchodná časť.
Cassovar Galéria.
Zmienené kancelárske celky sú prepojené s Cassovar Galériou, ktorá ponúka 7 629 m² prenajímateľných maloobchodných priestorov. Obchodné priestory sú tvorené 40 maloobchodnými jednotkami. Zelená strecha nad retailovou časťou je využitá ako vonkajšia oddychová zóna s reštauráciou. Cassovar Galéria bola kopletne dokončená v roku 2017.
HEart of the Ages

HEart of the Ages je debutový album nórskej metalovej skupiny In the Woods… Album sa nahrával od novembra 1994 do januára 1995. Žánrovo ide o netradične poňatý black metal. Podľa Allmusic ide o: „zmes black metalových tém skombinovaná s niečím úplne iným : vášňou pre melodický, progresívny metal a klasickú -- azda epickú -- štruktúru skladieb“, a tiež „hoci pevne zakorenený v klasickom nórskom black metale, v ich debute HEart of the Ages z roku 1995 experimentujú s tradičnými rockovými formami, pokúšajú sa o viac premenlivé tempá a využívajú oba typy vokálov - black metalové a aj čisté.“ Vyšiel ako CD a dvojité LP.
Stabilná verzia

Stabilná verzia je plnohodnotná verzia softvéru, ktorá neobsahuje (nemala by) chyby. Bola komplexne testovaná a je určená na uvoľnenie na trh pre bežných používateľov.
Stabilná verzia je po svojom vydaní postupne aktualizovaná opravnými balíčkami.
Linka 4 (parížske metro)

Linka je druhou najvyťaženejšou linkou metra v Paríži. Prechádza mestom od Porte de Clignancourt na severe do Porte d'Orléans na juhu. Hlavné dôvody, prečo je linka jedna z najvyťaženejších a najpreplnenejších metro liniek v meste je, že sa tu nachádzajú zastávky na troch hlavných medzimestských železničných staniciach (Gare Montparnasse, Gare du Nord a Gare de l'Est) ako i dve stanice s viacerými RER spojeniami (Les Halles a Saint-Michel).
Budúcnosť.
Rozšírenie na sever s novou stanicou ("Mairie de Montrouge") bolo dokončené v roku 2013.
Linka bude možno ďalej na juh rozširovaná s dvoma stanicami: Verdun Sud a Bagneux.
Očakáva sa, že linka bude prevedená na automatický systém (ako linka ), po kompletnej automatizácii linky .
Rudolf II. (Rakúsko)

Rudolf II. (, , * 1270† 10. máj 1290, Praha) bol rakúsky a štajerský vojvoda a titulárny švábsky vojvoda, syn rímsko-nemeckého cisára Rudolfa I. a Gertrúdy Hohenberskej.
Život.
V decembri roku 1282 sa stal rakúskym a štajerským vojvodom spolu so svojim bratom Albrechtom.
Dodatočne bol dvadsaťročný Rudolf vyhlásený za vojvodu Švábska, ktoré bolo bez vládcu od popravy Konrádina, syna Konráda IV., v roku 1268.
Zomrel nečakane ako dvadsaťročný.
Rodina a deti.
V roku 1289 sa oženil s Anežkou (1269 - 1297), dcérou českého kráľa Přemysla Otakara II. Syn sa narodil ako pohrobok, po otcovej smrti.
Linka 5 (parížske metro)

Linka je jedna zo 16 liniek metra v Paríži. Prechádza východným Parížom od "Bobigny" do "Place d'Italie".
Na začiatku roka 2006 bolo oznámené, že linka a iné linky dostanú nový vozový park. Tieto vlaky budú uvedené do prevádzky koncom roka 2007.
Laurel (Maryland)

Laurel je mesto (všeobecne)|mesto v USA, v centrálnom Marylande. Leží v Prince George's County, má rozlohu a žije tu 19 960 obyvateľov . Mesto leží na pravom brehu rieky Patuxent a je súčasťou veľkej metropolitnej oblasti Washington - Baltimore.
Laurel (Mississippi)

Laurel je mesto v USA, v centrálnom Mississippi. Je sídlom Jones County, má rozlohu a žije tu 18 393 obyvateľov .
Mesto leží v oblasti Souther Pine Hills, na pravom brehu riečky Tallahala Creek, juhovýchodne od hlavného mesta Jackson. V meste sídli najstaršie múzeum umenia v Mississippi, Lauren Rogers Museum of Arts. Narodili sa tu Lance Bass, člen bývalej skupiny ’N Sync a Parker Posey, herečka.
Laurel (Virgínia)

Laurel je mesto v Spojených štátoch amerických, v centrálnej Virgínii. Nachádza sa v Henrico County na severnom predmestí hlavného mesta Richmond, má rozlohu a žije v ňom 14 875 obyvateľov . Je súčasťou metropolitnej oblasti Richmondu.
Laurel (Delaware)

Laurel je mesto v USA, v južnej časti štátu Delaware. Je súčasťou Sussex County, má rozlohu a v roku 2010 tu žilo 3 708 obyvateľov.
Mesto leží na brehoch ľavostranného prítoku rieky Nanticoke River, pri štátnej ceste Dover - Salisbury, neďaleko hraníc s Marylandom (Z aj J).
Jedľovec rôznolistý

Jedľovec rôznolistý alebo staršie tsuga rôznolistá (lat. "Tsuga heterophylla") je mohutný vždyzelený ihličnan z čeľade borovicovité, ktorý dorastá do výšky 50 až 70 metrov, výnimočne aj 78 metrov, s priemerom kmeňa vyše 2,7 metra. Je to najväčší druh z rodu jedľovcov, pričom druhý najväčší jedľovec Mertensov dosahuje výšku maximálne 59 metrov.
Jeho prirodzeným prostredím je západné pobrežie Severnej Ameriky, pričom na severozápade siaha až po polostrov Kenai na Aljaške a na juhovýchode po okres Sonoma County v Kalifornii. Vyskytuje sa v dažďových pralesoch mierneho pásma, no nikde nezasahuje viac ako 100 kilometrov do vnútrozemia. Výnimku predstavuje populácia jedľovca rôznolistého v Skalnatých vrchoch na juhovýchode Britskej Kolumbie, v severnom Idahu a západnej Montane. Väčšinou rastie v nížinách do nadmorskej výšky 600 metrov, no v Idahu sa miestami vyskytuje aj v nadmorskej výške 1 800 metrov.
Fargo (Severná Dakota)

 
Fargo je najväčšie mesto v štáte Severná Dakota v Spojených štátoch amerických. Je to najľudnatejšie mesto v štáte v ktorom podľa sčítania ľudu z roku 2020 žije približne 125 990 obyvateľov.
Dejiny.
Územie na ktorom v súčasnosti leží mesto sa v 70. a 80. rokoch 19. storočia stalo kľúčovou zastávkou parníkov pozdĺž rieky Red River. Pôvodný názov mesta „Centralia“ bol neskôr premenovaný na Fargo po Williamovi Fargovi, riaditeľovi spoločnosti Northern Pacific Railway. Výstavba železničnej trate v tejto oblasti prispela k rastu mesta a Fargo sa stalo známe ako „Brána na Západ“.
Požiar v roku 1893 zničil veľkú časť centra mesta, ale nasledovala rýchla prestavba s viac ako 246 novými tehlovými budovami. Vysoká škola poľnohospodárstva, založená v roku 1890 vo Fargo, sa neskôr v roku 1960 stala Štátnou univerzitou v Severnej Dakote (North Dakota State University).
Geografia.
Leží v oblasti Veľkých prérií v nadmorskej výške na pravom brehu rieky Red River, oproti mestu Moorhead (Minnesota), s ktorým vytvára aglomeráciu. V meste sídli North Dakota State University, zoologická záhrada Red River Zoo, múzeá a viaceré korporácie (napr. Microsoft, Alien Technology, NAVTEQ a iné).
Fargo má medzinárodné letisko – Hector International Airport.
Transilien

Transilien je obchodné meno pre železničnú prevádzku železničnej siete SNCF, ktoré prevádzkuje v parížskom regióne Île-de-France. "Transilien" je odvodenina od "Francilien", termínu všeobecne používaného na opis obyvateľov regiónu Île-de-France.
Vlaky Transilien-u vychádzajú z parížskych hlavných staníc a staníc RER (aj keď väčšina centrálnych mestských staníc RER prevádzkuje RATP) a zo západnej obchodnej štvrte La Défence. V roku 2004 spoje Transillien-u previezli 615 miliónov cestujúcich.
História.
Prvá linka do parížskych predmestí bola otvorená 26. augusta 1837 – cesta viedla od "Paris-Saint-Lazare" po "Le Pecq". Linka bola považovaná ako kľúč k západným predmestiam. 1. októbra 1972 bola linka predaná RER-u a začala sa používať ako linka A.
SNCF prevzalo 1. septembra 1999 opäť kontrolu nad linkou a spolu s týmto sa vytratila 1. trieda.
Počas Parížskych vzbúr v roku 2005, Transilien stiahol svoje spoje do predmestí kvôli strachu o bezpečnosť ich pracovníkov.
Dnešný Transilien.
Transilien je rozdelený na šesť kľučových jednotiek, ktoré sú rozdelené podľa smerníc SNCF a nikdy nie sú rovnaké ako hranice departementov. Linky sú teda rozdelené na vetvy (podobne ako u liniek RER), ktoré majú svoje písmená, aj keď od roku 2005 tieto písmená nepozná cestujúca široká verejnosť.
Šesť jednotiek Transilien-u sú:
Jednotky Transilien-u.
Linky "Paríž – Montparnasse".
Vlaky na tejto linke sú prevádzkovaná z "Gare Montparnasse" pozdĺž nasledujúcej trate:
Linky "Paríž – Lyon".
Vlaky na tejto linke sú prevádzkovaná z "Gare de Lyon" pozdĺž nasledujúcej trate:
Linky "Paríž – Nord".
Vlaky na tejto linke sú prevádzkovaná z "Gare du Nord" pozdĺž nasledujúcej trate::
Linky "Paríž – Est".
Vlaky na tejto linke sú prevádzkovaná z "Gare de l'Est" pozdĺž nasledujúcej trate:
Linky "Paríž – Saint-Lazare".
Vlaky na tejto linke sú prevádzkovaná z "Gare Saint-Lazare" pozdĺž nasledujúcej trate:
Linka "La Défense – La Verrière".
Vlaky na tejto linke sú prevádzkovaná zo stanice "La Défence" pozdĺž nasledujúcej trate:
Externé odkazy.
 Transilien - Plánovač cesty a cestovný poriadok vlakov Transilien-u
 Transilien - Kompletný zoznam železníc Transilien-u s písmenovým kódom liniek SNCF
Grand Forks (Severná Dakota)

Grand Forks je mesto v Spojených štátoch amerických, vo východnej časti štátu Severná Dakota, na hranici s Minnesotou. Je sídlom Grand Forks County, má rozlohu 49,9 km² a žije tu 49 321 obyvateľov . Je to tretie najľudnatejšie mesto Severnej Dakoty a spolu s mestom East Grand Forks (Minnesota) vytvára aglomeráciu.
Leží v oblasti Veľkých prérií, na pravom brehu rieky Red River, v nadmorskej výške V meste sídli University of North Dakota, najstaršia univerzita v štáte. Západne od mesta sa nachádza medzinárodné letisko Grand Forks International Airport.
Grand Forks

Grand Forks môže byť:
Minot

Minot môže byť:
Minot (Severná Dakota)

Minot je mesto v Spojených štátoch amerických, na severe štátu Severná Dakota. Je sídlom Ward County, zaberá plochu a žije v ňom 36 567 obyvateľov . Je to štvrté najľudnatejšie mesto Severnej Dakoty.
Leží v oblasti Veľkých prérií, na rieke Souris River, v nadmorskej výške V meste sídli Minot State University a zoologická záhrada "Roosevelt Park Zoo" v rovnomennom mestskom parku. Mesto je obsluhované medzinárodným letiskom "Minot International Airport".
Mesto bolo založené v roku 1886 a spolu s okolím tu žijú obyvatelia škandinávskych potomkov (v Minot asi 40 % obyvateľov). Od roku 1977 sa v meste každoročne v októbri koná festival Norsk Høstfest, najväčší svojho druhu v Spojených štátoch. Juhozápadne od mesta sa rozprestiera indiánska rezervácia Fort Berthold Indian Reservation.
West Fargo

West Fargo je mesto v Spojených štátoch amerických, vo východnej časti Severnej Dakoty. Nachádza sa v Cass County, má rozlohu a žije tu 14 910 obyvateľov . 
Leží na rieke Sheyenne River, západne od Farga v jeho aglomerácii. Neďaleko mesta je lokalizovaný skanzen Bonanzaville.
Mandan (Severná Dakota)

Mandan je mesto v Spojených štátoch amerických, v centrálnej časti Severnej Dakoty. Je sídlom Morton County, má rozlohu a žije tu 16 718 obyvateľov . Bolo založené v roku 1879 a v roku 1881 sa stalo sídlom Morton County.
Leží na pravom brehu rieky Missouri a tiež pri jej prítoku Heart River, západne od mesta Bismarck, s ktorým vytvára aglomeráciu.
Mandan

Mandan môže byť:
Devils Lake

Devils Lake prípadne Devil’s Lake môže byť:
Eretria

Eretria (gr.: Ερέτρια) je mestečko v Grécku novozaložené v 19. storočí na mieste známeho rovnomenného mesta v starovekom Grécku. Nachádza sa na západnom pobreží ostrova Eubója, neďaleko od pobrežia Atiky.
Naxos (ostrov)

Naxos, gr. "Νάξος", do 19. stor. aj "Axia (Αξιά)" je ostrov v Grécku, v Egejskom mori. Je najväčším ostrovom súostrovia Kyklady. Severojužne leží medzi ostrovmi Mykonos a Ios, západne od neho sa nachádza ostrov Paros a juhovýchodne ostrov Amorgos. Na ostrove žije 19 000 obyvateľov.
Ostrov má rozlohu , jeho správne stredisko a najväčšie sídlo má rovnomenný názov - Naxos. Je pomerne hornatý a najzelenší v Kykladách. Vrch Zeus (alebo Zas) dosahuje a je najvyšším bodom v celých Kykladách. Druhým najväčším vrchom je Koronos. Hlavným zdrojom príjmov je cestovný ruch, vinohradníctvo a pestovanie zeleniny.
Hlavné mesto Naxos (Chora) leží na severozápade ostrova a nachádza sa v ňom prístav. Dominantou mesta je hrad v centre a brána nepostaveného Apolónovho chrámu na výbežku pevniny do mora, nazývaná tiež Portara.
Dejiny.
Podľa gréckej mytológie bol na ostrove Naxos vychovaný Zeus, vládca bohov a ľudí. Na tomto ostrove zanechal Théseus Ariadnu, ktorú si potom zobral Dionýzos. Prví starovekí historickí obyvatelia ostrova boli orientálni Károvia, no ešte v neolite tu bola vyspelá kultúra. Kráľom na ostrove bol podľa legendy istý Kár Naxos, podľa ktorého dostal ostrov meno. Okolo roku 1300 pred Kr. sa na ostrove usadzujú grécke kmene Achájcov, Naxos sa stal súčasťou mykénskej kultúry. Koncom 2. tisícročia sa tu usadzujú grécki Ióni, je však možné, že tu sídlili už od mykénskej doby a teda tu neboli Achájci. V klasickom období bol Naxos iónskym ostrovom a významné centrum gréckej kultúry a umenia. V roku 490 pred Kr. Naxos ovládli Peržania. Po Grécko-perzských vojnách sa Naxos stal súčasťou Aténskeho spolku, no za Perikla sa proti Aténam vzbúril, načo Aténčania vyvraždili mnoho miestnych obyvateľov a ostrov kolonizovali aténskymi občanmi. V rímskej dobe Naxos prežíval prosperitu a pokoj. Postupne sa tu rozmáha kresťanstvo. Od roku 395 po Kr. je súčasťou Východorímskej (Byzantskej) ríše. Naxos stál mimo rôznych konfliktov. miestni obyvatelia nadväzovali na svoju kultúrnu minulosť, postavilo sa tu mnoho kostolov a kláštorov. Skvostné sú miestne byzantské nástenné maľby. V roku 1207 ostrov dobyla Benátska republika, niekoľko Grékov prestúpilo na katolícku vieru. V 16. stor. dobyli Naxos od Benátčanov Turci. Malá časť mietsneho obyvateľstva prestúpila na islam a poturčila sa. Miestni Gréci rebelovali proti osmanskej nadvláde a v roku 1821 sa pridali ku Gréckej vojne za nezávislosť. Po vzniku Grécka sa mnoho obyvateľov Naxu presídlila do Atén, kde mnohí pracovali ako robotníci, kykladskí Gréci boli totiž zruční kamenári.
Kultúra.
Naxos má veľmi bohatú ľudovú kultúru. Z Naxu pochádza mnoho rozprávok či modernej mytológie. Známe a bohaté sú aj miestne zábavy, tance a miestna ľudová hudba. Ľudová hudba je v typickom ostrovnom štýle ("nisiotika"), ľudové nástroje sú husle ("violi"), gajdy ("gaida"), cymbal ("sanduri"), a orientálne mandolíny lauto či udi. Ženské kroje sú pestroarebné, muži nosili tradičnú modrú nohavicovú suknicu (vraka). Tradičné tance sú syrtos, "vlacha", "susta", "ballos" a "ikariotikos". Tradičná architektúra je v typickom kykladskom štýle, s bielou omietkou.
Viacom International

Viacom Inc. je americký mediálny konglomerát so svetovou pôsobnosťou na poli satelitných a káblových televíznych spoločností (MTV networks, BET), filmovej produ kcie a distribúcie (Paramount Pictures) majoritným akcionárom Viacom Inc. je spoločnosť National Amusements, ktorej väčšinovým vlastníkom je Sumner Murray Redstone. Vlastní 80 % akcií spoločnosti a je zároveň predsedom predstavenstva spoločnosti Viacom Inc.
História spoločnosti.
V marci 2005, vtedajší Viacom oznámil verejnosti rozdelenie spoločnosti na dve samostatné korporácie (Viacom Inc. a CBS Corporation). Trhová cena spoločnosti stagnovala aj kvôli rivalite medzi Lesom Moonvesom a Tomom Ferstonom, dlhoročnými riadiacimi pracovníkmi CBS corp. a MTV networks. Rozdelenie spoločnosti bolo povolené predstavenstvom Viacomu 31. decembra 2005 a tým defacto zrušila zmluvu o fúzií Viacomu a CBS corp. z roku 1999.
Devils Lake (Severná Dakota)

Devils Lake je mesto v Spojených štátoch amerických, na severovýchode Severnej Dakoty. Je sídlom Ramsey County, má rozlohu 16,3 km² a žije tu 7 222 obyvateľov . 
Mesto leží v oblasti Veľkých prérií, v blízkosti rovnomenného jazera, na železničnej trati a štátnej ceste Grand Forks - Minot. Západne od mesta je lokalizované regionálne letisko Devils Lake Municipality Airport a južne od mesta, na opačnom brehu jazera sa nachádza indiánska rezervácia Spirit Lake Indian Reservation.
Valley City

Valley City môže byť:
Valley City (Severná Dakota)

Valley City je mesto v Spojených štátoch amerických, vo východnej časti štátu Severná Dakota. Je to sídlo Barnes County, má rozlohu a žije tu 6 826 obyvateľov . Mesto bolo založené v roku 1874.
Nachádza sa v oblasti Veľkých prérií, na rieke Sheyenne River, v nadmorskej výške , západne od najväčšieho mesta v štáte, Farga. Južne od mesta sa rozkladá areál Valley City State University, západne od mesta chránené územie Hobart Lake National Wildlife Refuge. Severne od mesta bola na rieke Sheyenne River vybudovaná priehrada Lake Ashtabula.
Jamestown

Jamestown môže byť sídlo:
Jamestown (Severná Dakota)

Jamestown je mesto v Spojených štátoch amerických, v centrálnej časti štátu Severná Dakota. Je sídlom Stutsman County, má rozlohu a žije v ňom 15 527 obyvateľov .
Nachádza sa v oblasti Veľkých prérií, na rieke James River, v nadmorskej výške n. m. Mesto leží na hlavnej železničnej trati a diaľnici, na polceste medzi mestami Fargo a Bismarck. 
V meste stojí najväčšia socha bizóna na svete (angl. "World's Largest Buffalo"), severne od mesta bola na rieke James River vybudovaná priehrada Jamestown Reservoir. Jamestown je obsluhovaný regionálnym letiskom Jamestown Regional Airport.
Geoffrey Grey

 
Geoffrey Grey (* 26. september 1934, Gipsy Hill, Spojené kráľovstvo) je britský huslista, hudobný skladateľ a dirigent.
Andalgalá (department)

Department Andalgalá leží v centre provincie Catamarca na severozápade Argentíny a je jedným zo 16 departmentov provincie.
Na severe hraničí s departmentom Santa María, na východe s provinciou Tucumán, na juhu s departmentmi Ambato a Pomán a na západe s departmentom Belén.
Hlavné mesto departmentu má rovnaký názov, Andalgalá.
Andalgalá

Andalgalá môže byť
Družicový navigačný prístroj

Družicový navigačný prístroj je zariadenie určené na určenie polohy na povrchu Zeme za pomoci informácií prijatých z niekoľkých umelých družíc súčasne.
Zariadenie pracuje na princípe prijímania signálu z družice, ktorý obsahuje presnú časovú značku vyslania signálu a kód družice. V satelitnom prijímači je uložená databáza družíc, v ktorej sú uvedené pozičné súradnice družice. Na základe signálu z viacerých družíc je možné prepočtom času prijatia signálu a časovej značky v signále, ako aj pomocou známych súradníc určiť polohu prijímacieho prístroja s presnosťou niekoľko metrov. Presnosť polohy je daná chybou merania a presnosťou polohy družice v databáze (systémová chyba).
Rozdelenie.
Na základe systému vyhodnotenia môžeme družicové navigačné prijímače rozdeliť do dvoch skupín:
Samostatný družicový prijímač.
Je to autonómne zariadenie, ktoré pri zachytení signálu aspoň troch družíc určí polohu prijímača. Presnosť merania je daná typom družicovej databázy a počtom zachytených družíc. Väčší počet družíc znamená vyššiu presnosť.
Diferenciálny družicový prijímač.
Je to sústava dvoch alebo viacerých GPS prijímačov. Jeden prijímač je ako základňa a je pevne umiestnený na známej pozícii. Ostatné GPS fungujú ako sekundárne prijímače, kde ich poloha je korigovaná základňovým GPS. Presnosť merania s týmto systémom je vyššia cca o 50%.
Svetlomet (optické zariadenie)

Svetlomet je optické zariadenie určené na vytváranie usmerneného toku svetla. Skladá sa z paraboly, v ktorej ohnisku je vložený všesmerový bodový svetelný zdroj. Vďaka umiestneniu svetelného zdroja do ohniska paraboly sú po odraze všetky lúče približne rovnobežné s osou paraboly, čo umožňuje dobre osvetliť predmety aj relatívne slabým svetelným zdrojom. Obvykle je prenosný, otočný, alebo umožňuje iným spôsobom zmeniť smer, ktorým sú lúče vysielané.
Vojenské použitie.
Svetlomety sa využívali najmä na vojenské účely od polovice 19. storočia, kedy boli montované na lode a slúžili na vyhľadávanie malých torpédoborcov.
V prvej svetovej vojne sa začali svetlomety využívať ako umelý mesačný svit, aby sa zvýšili šance na zásah lietadla počas nočného útoku.
Využitie svetlometov pokračovalo aj v druhej svetovej vojne, kde sa využívali počas nočných bombardovacích náletov. Niekedy sa využíval pár svetlometov, ktorých vzdialenosť bola známa, na určenie letovej výšky bombardérov (pomocou triangulácie), aby bolo možné nastaviť rozbušky na delostreleckých granátoch pre zaistenie maximálneho účinku. Niekedy sa pomocou svetlometu podarilo oslepiť bombometčíka využívajúceho zariadenie na vyhľadanie cieľa na palube bombardéra.
Svetlomety sa niekedy využívali aj pri pozemných bitkách počas druhej svetovej vojny. Známe je použitie svetlometov ruskou Červenou armádou pri bitke o Berlín v apríli 1945. 143 hľadacích svetlometov bolo namierených na pozície nemeckých vojakov pozdĺž rieky Nisa s cieľom dočasne oslepiť obrancov počas ruskej ofenzívy. Ranná hmla svetlo vychádzajúce zo svetlometov rozptýlila, čo umožnilo nemeckým vojakom vidieť siluety prichádzajúcich Rusov. Vďaka tomu ruské vojska v tejto bitke utrpeli veľké straty, čo ich prinútilo o niekoľko dní zdržať inváziu do mesta.
V dnešnej dobe sa hľadacie svetlomety na vojenské účely nevyužívajú, nakoľko boli vyvinuté technológie pre nočné videnie, laserové a tepelné navádzanie striel, ktoré nevyžadujú priamu viditeľnosť cieľa pred vypálením strely.
Nevojenské použitie.
V minulosti sa svetlomety využívali pri premiérach filmov, keď niekoľko svetlometov namierených na oblohu vďaka jemnému rozptylu svetla vytváralo svetelné stĺpy viditeľné aj z veľkej vzdialenosti. Toto využitie sa v marketingu využíva dodnes, aj keď sú svetlomety nahrádzané lasermi. Svetlomety sa však využívajú na osvetľovanie aj naďalej, napríklad pri osvetlení priečelí historických budov, pri osvetľovaní divadelnej scény, alebo scény pri nakrúcaní filmov a svetlomet je taktiež súčasťou osvetlenia automobilu.
Okrem toho sa svetlomety používajú na osvetlenie veľkých priestranstiev, ako sú: športoviská, priemyselné objekty, železničné stanice, letiská, lomy. Používajú sa v nich najmä výkonné halogenidové výbojky, v poslednej dobe sa začínajú objavovať svetlomety založené na LED technológii.
Harri Olli

Harri Olli (*15. január 1985, Rovaniemi) je fínsky skokan na lyžiach.
Prvé víťazstvo vo Svetovom pohári získal v nemeckom Oberstdorfe rekordom mostíka 225,5 m. Druhé víťazstvo získal v nórskom Lillehammeri, kde porazil Rusa Vasiljeva náskokom viac než 13 bodov, i Schlierenzauera z Rakúska. Tretíkrát sa stal víťazom finálového podujatia Svetového pohára na mamuťom mostíku v slovinskej Planici.
Síran vápenatý

Síran vápenatý (CaSO4) je biela kryštalická látka. V prírode sa vyskytuje ako minerál anhydrit, prípadne sadrovec (dihydrát síranu vápenatého). Hemihydrát síranu vápenatého je známy ako sadra. V priemysle sa používa v stavebnom priemysle ako prísada do cementov.
Karoséria

Karoséria je časť automobilu, do ktorej nastupujú cestujúci, vkladá sa do nej batožina a upevňuje sa na ňu buďto nosný rám so strojovým podvozkom, alebo jednotlivé časti strojového podvozku priamo. V prípade, že sú časti strojového podvozku montované priamo na karosériu, hovorí sa o bezrámovej karosérii, čo je dnes bežný typ karosérii. V minulosti karosérie obsahovali drevené diely, ktoré boli potiahnuté tenkými kovovými plechmi, ale po druhej svetovej vojne sa začalo od drevených častí karosérie upúšťať a do popredia sa dostali celokovové karosérie. Na pretekárske účely sa niekedy kvôli zníženiu hmotnosti automobilu vyrábajú karosérie čiastočne z hliníka, alebo laminátu. V minulosti mali niektoré nízko výkonné modely automobilov celú karosériu vytvorenú z laminátu, alebo iných plastických hmôt. V súčasnosti prebiehajú pokusy o vytvorenie celohliníkových karosérii, prípadne sú niektoré pretekárske automobily vytvorené s karosériou z uhlíkových vláken, ktorá sa vyznačuje vysokou pevnosťou a malou hmotnosťou.
Rozdelenie.
Podľa konštrukcie sa karosérie delia na:
Podľa účelu sa karosérie delia na:
Karosérie osobných automobilov.
Typy karosérie uvedené v slovenskej legislatíve :
Ostatné typy karosérie, ktoré sa uvádzajú v rôznej literatúre:
Prístrojový panel

Prístrojový panel alebo prístrojová doska je
panel, v ktorom sú uchytené ovládacie a kontrolné prístroje napr. automobilu, lietadla a podobne.
Automobil.
Prístrojový panel je časť automobilu, na ktorej je namontovaná väčšina ovládacích prvkov automobilu. Typicky je na nej umiestnený volant, prepínače na ovládanie svetlometov, smerových svetiel, vykurovania a vetrania automobilu a kontrolne prístroje, z ktorých je možné určiť množstvo paliva v nádrži, teplotu chladiacej kvapaliny motora (ak ide o vodou chladený motor), aktuálnu rýchlosť, niekedy otáčky motora, alebo mazací tlak oleja. Taktiež obsahuje kontrolky informujúce o stave spustenia jednotlivých zariadení v automobile alebo o prípadnej závažnej poruche.
Klapka (armatúra)

Klapka alebo klapkový uzáver je typ potrubného uzáveru, ktorý sa používa na uzatváranie, alebo reguláciu toku v potrubí. Klapka umožňuje pri plnom otvorení prietok takmer plným prierezom potrubia. Pracovná časť klapky je tvorená kruhovou platňou, alebo je zložená z viacerých vzájomne spojených listov. Pre veľké rozmery býva platňa vystužená rebrovaním aby sa zvýšila jej tuhosť. Klapka sa otáča (sklápa) okolo osi, ktorá je rovnobežná s rovinou jej platne. Najčastejšie leží os v tejto rovine a prechádza stredom platne. Medzi plným otvorením a uzatvorením stačí ovládací prvok otočiť o 90°. Klapka môže byť jednostranná alebo dvojstranná (tzv. motýľová klapka).
Typy klapiek.
Klapky mávajú problém s tesnosťou v uzavretej polohe, preto sa väčšinou používajú hlavne na reguláciu prietoku, podľa toho sa zvyknú nazývať regulačná klapka či škrtiaca klapka. Pre veľké svetlosti potrubí majú výhody menšej hmotnosti a tým aj nižšej ceny oproti guľovým uzáverom.
Ak sa použijú na uzatváranie nazývajú sa aj uzavieracia klapka či záklopka. Takúto klapku je možné vidieť na výfukovom potrubí vozidiel, ak je ústi kolmo nahor (traktory, nákladné vozidlá). 
Na povolenie prechodu média iba jedným smerom sa používa spätná klapka.
Peter Zlatoš

Mgr. Peter Zlatoš, PhD. (* 4. marec 1970, Považská Bystrica) je vedeckovýskumný pracovník ÚLUK FF UKF v Nitre. Prednáša literárnu teóriu, estetiku, semiotiku, interpretáciu literárneho diela a filozofiu umenia.
V roku 1994 ukončil vysokoškolské štúdium na Fakulte humanitných vied Vysokej školy pedagogickej v Nitre v odbore slovenský jazyk a literatúra - filozofia. Od roku 1997 pôsobí ako odborný asistent na ÚLUK FF UKF v Nitre. Od roku 2003 zastáva funkciu zástupcu riaditeľa ÚLUK pre vedu a výskum.
Sonda lambda

Sonda lambda (iné názvy lamba-sonda, λ-sonda) je zariadenie montované do automobilov vybavených zážihovým motorom so vstrekovaním paliva s uzavretým regulačným obvodom. Toto zariadenie určuje súčiniteľ prebytku vzduchu vo výfukových plynoch, čím umožňuje riadiacej jednotke pripravovať stechiometrickú zmes so súčiniteľom prebytku vzduchu λ = 1. Porovnáva vzduch vo výfukovom potrubí so vzduchom v okolí motora a podľa toho vysiela signály riadiacej jednotke a tá zase škrtiacej klapke alebo vstrekovacej dýze aby upravili pomer paliva a vzduchu v pracovnom priestore.
Princíp práce.
Lambda-sonda je vyrobená zo špeciálnej poréznej keramiky, na ktorej vonkajšom (v styku so spalinami) a vnútornom (s prívodom atmosférického vzduchu) povrchu sú nanesené platinové elektródy prepúšťajúce plyn. Keramika je pri vysokých teplotách vodivá. V prípade ak je rozdiel v obsahu kyslíka na oboch stranách, na elektródach sa objaví elektrické napätie. Priebeh napätia v závislosti od súčiniteľa prebytku vzduchu má výrazný skok práve pri λ = 1, táto vlastnosť sa využíva pri regulácii zloženia zmesi. Najnižšia pracovná teplota lambda-sondy je 350 °C resp. 200 °C. ak je vyhrievaná.
Agde

Agde je francúzske mesto v ústí rieky Hérault v departemente Hérault, región Languedoc-Roussillon na pobreží Stredozemného mora. Má približne 24 000 obyvateľov. 
Kedysi tu stála fenická a neskôr grécka osada, dnes je to rybársky prístav s malebnou starou zástavbou a katedrálou St. Etienne z tmavošedého čadiča.
Etymológia názvu.
Meno mesta je odvodené od názvu pôvodnej gréckej osady "Agathé Tyché" ("šťastná náhoda").
Poloha.
Obec má rozlohu . Najvyšší bod je položený a najnižší bod 
Vývoj počtu obyvateľov.
"Počet obyvateľov"
Critical management studies

Critical management studies (doslova "kritický výskum manažmentu, kritická náuka o manažmente"; skratka CMS) je pomerne heterogénna skupina prác z oblasti výskumu manažmentu, ktorá vznikla začiatkom 90. rokov storočia, a ktorá sa vyznačuje kritickým či spochybňujúcim prístupom k tradičnému výskumu manažmentu.
Filip

Filip môže byť:
Filip (priezvisko)

Filip je slovenské a české priezvisko, odvodené od rovnomenného mena. Na Slovensku je najčastejšie (s výrazným odstupom) v meste Spišská Nová Ves, potom v Žiline, obciach Šarišské Dravce (okres Sabinov) a Hincovce (okres Spišská Nová Ves). V Česku je najčastejšie v mestách Praha, Ostrava, České Budějovice a Vlašim.
Známi nositelia.
Pozri v článku Filip.
Úrokové obdobie

Úrokové obdobie je doba, za ktorú sa pravidelne pripisujú úroky. 
Delenie podľa (približnej) dĺžky:
Presná dĺžka mesačného (štvrťročného, polročného) úrokového obdobia v dňoch sa môže počítať dvojakým spôsobom: 
Presná dĺžka ročného obdobia v dňoch sa takisto môže počítať dvojakým spôsobom:
Pankration

Pankration (z gr. παγκράτιον, všetky sily) je bojové umenie pochádzajúce z čias antického Grécka. Prelínajú sa v ňom prvky helénskeho boxu, zápasenia a širokej škály ďalších bojových techník. Prvá písomná zmienka o tejto športovej disciplíne je z roku 648 pred Kr., kedy sa stala súčasťou antických olympijských hier. Do čias Rímskej ríše, kedy sa pri boxe začali na pästiach používať tvrdé kožené remenice, sa pokladal pankration za najdrsnejšiu olympijskú disciplínu.
Dejiny.
Legendy označujú za zakladateľa striedavo hrdinov Herakla a Thésea. V archaickom období (pribl. 800600 pred Kr.), kedy prebiehala grécka kolonizácia a rozvíjalo sa hospodárstvo, dochádzalo často ku konfliktom medzi jednotlivými spoločenskými skupinami. Vyostrené situácie si vyžadovali rozličné zručnosti nielen v boji so zbraňou, ale neraz aj bez nej. Časom sa vyvinul celý systém bojových techník, ktorý sa stal neodmysliteľnou súčasťou vojenského výcviku v jednotlivých mestských štátoch. So stúpajúcou popularizáciou olympijských hier v klasickom období (pribl. 500326/323 pred Kr.), kedy sa postupne zavádzali jednotlivé športové disciplíny, sa od 33. olympijských hier pridal medzi ťažkoatletické súťažné disciplíny aj pankration. Atléti bojovali nahí, na jemnom piesku poliatom vodou. Boj trval dovtedy, kým sa jeden z bojovníkov nevzdal alebo od vyčerpania, či pre zranenie, neodpadol. Prvým známym víťazom sa stal Lygdamis zo Syrakúz. V rímskych časoch sa pankration prebral od Grékov a používal sa ďalej pod názvom "pancratium". V roku 393 zrušil kresťanský cisár Teodosius I. všetky pohanské zvyky, medzi ktoré sa rátali aj pankration a gladiátorské zápasy.
Od vzniku novodobých olympijských hier, sa pankration nestal ich pevnou súčasťou ako v Antike. O jeho presadenie medzi olympijské disciplíny sa usiluje IFPA (International Federation of Pancration Athlima), ktorá tento šport zároveň aj medzinárodne zastrešuje. V súčasnosti sa pankration, rovnako ako aj ostatné mixed martial arts, teší vzrastajúcemu záujmu hlavne v Európe a USA.
Časová hodnota peňazí

Časová hodnota peňazí je hodnota (danej sumy) finančných prostriedkov z hľadiska času ; resp. všeobecnejšie: názor, že hodnota (danej sumy) finančných prostriedkov sa mení - spravidla rastie - spolu s plynutím času.
Rozlišuje sa:
Annecy

Annecy je francúzske mesto v departemente Haute-Savoie, región Auvergne-Rhône-Alpes pri jazere Annecy. V roku 2005 malo asi 52 000 obyvateľov.
Poloha.
Obec má rozlohu . Najvyšší bod je položený a najnižší bod 
História.
Annecy sa nachádza medzi švajčiarskou Ženevou a francúzskymi Chambéry. Jeho dejiny boli silno ovplyvnené susedstvom s týmito dvomi mestami, hlavne v období od 10. do 19. storočia. Mesto bolo pôvodne súčasťou a zároveň hlavným mestom ženevského grófstva. Po jeho rozpade v roku 1401 sa včlenilo do savojského vojvodstva. V roku 1444 bolo savojskými princami určené za hlavné mesto regiónu zahŕňajúceho Genevois, Faucigny a Beaufortain. S nástupom kalvinizmu sa stalo centrom reformácie a sídlom ženevského biskupa. Počas Veľkej francúzskej revolúcie bolo savojské vojvodstvo dobyté Francúzskom a Annecy bolo pripojené do departmentu Mont Blanc, ktorého hlavným mestom boli Chambéry. Po znovunastolení Bourbónovcov na francúzsky trón v roku 1815 bolo mesto vrátené savojskému vojvodstvu. Po anexii Savojska Francúzskom v roku 1860 sa Annecy stalo hlavným mestom nového departementu Haute-Savoie.
Kultúra.
V meste sa od roku 1960 uskutočňuje "Medzinárodný festival animovaného filmu" (francúzsky: "Festival International du Film d'Animation d'Annecy", anglicky: "The Annecy International Animated Film Festival"). Pôvodne bienále je od roku 1998 každoročne. Je to jeden zo štyroch festivalov, ktoré podporuje "Medzinárodná asociácia animovaného filmu".
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Externé odkazy.
Oficiálna stránka